Bon Jovi (album)
Bon Jovi je prvi studijski album američke rock grupe Bon Jovi, objavljen 21. januara 1984. godine. Producirali su ga Tony Bongiovi i Lance Quinn i jedini je Bon Jovi album na kojem se nalazi pjesma ("She Don't Know Me") koju nisu napisali članovi grupe. Album je dostigao 43. mjesto na američkoj hit listi Billboard 200. Osim hit singla "Runaway", ostale pjesme sa albuma su vrlo rijetko izvođene uživo nakon što je 1986. godine, grupa objavila album Slippery When Wet. Međutim, tokom turneje 2010. godine, pjesme "Roulette", "Shot Through The Heart" i "Get Ready" su izvođene uživo. Pjesma "Shot Through the Heart" se ne treba mješati sa više poznatijom pjesmom "You Give Love a Bad Name" sa albuma Slippery When Wet. Magazin Kerrang! je rangirao ovaj album na 11. mjesto najboljih rock albuma 1984. godine.